stanford-oval/wikipedia huggingface dataset:
ดะโซน

| --- | --- |

ภาพจับหน้าจอ
ภาษาที่ใช้ได้: ภาษาอังกฤษ, ภาษาฝรั่งเศส, ภาษาเยอรมัน, ภาษาอิตาลี, ภาษาญี่ปุ่น, ภาษาโปรตุเกส และ ภาษาสเปน
ก่อขึ้น: 8 กรกฎาคม 2015; 9 ปีก่อน (2015-07-08) ในลอนดอน สหราชอาณาจักร
พื้นที่ให้บริการ: 200+ ประเทศและดินแดน
เจ้าของ: แอกเซส อินดัสทรีส์
ผู้บริหารสูงสุด: เชย์ ซีเกฟ (กลุ่มดะโซน)
อุตสาหกรรม: โทรทัศน์อินเทอร์เน็ต, การถ่ายทอดการแข่งขันกีฬา
พนักงาน: 2,600
ยูอาร์แอล: www.dazn.com
เปิดตัว: 10 สิงหาคม ค.ศ. 2016 (2016-08-10)
ดะโซน (อังกฤษ: DAZN) เป็นแพลตฟอร์มให้บริการสื่อผ่านอินเทอร์เน็ตในรูปแบบสตรีมมิ่งกีฬาและความบันเทิงชั้นนำของสหราชอาณาจักร
ดะโซนออกอากาศกีฬาแบบถ่ายทอดสดและตามคำขอในกว่า 200 ประเทศทั่วโลก โดยมีการดำเนินงานอย่างแข็งแกร่งในประเทศอิตาลี สเปน เยอรมนี ญี่ปุ่น ฝรั่งเศส โปรตุเกส เบลเยียม ไต้หวัน สหรัฐ และ แคนาดา ซึ่งมีสิทธิ์ออกอากาศในประเทศที่สำคัญ
DAZN ก่อตั้งขึ้นในปี 2016 มีแอกเซส อินดัสทรีส์ เป็นผู้ก่อตั้งและผู้ถือหุ้นใหญ่ เป็นผู้ออกอากาศเนื้อหาด้านกีฬาทางแพลตฟอร์มดิจิทัลรายใหญ่ที่สุดของทวีปยุโรป โดยมีลิขสิทธิ์มากกว่า 75 สิทธิ์ ในปี 2022 DAZN ได้เปิดตัวผลิตภัณฑ์อื่น ๆ มากมายที่เป็นส่วนหนึ่งของแพลตฟอร์ม รวมถึง การเดิมพันระหว่างการแข่งขัน วิดีโอเกม การพาณิชย์อิเล็กทรอนิกส์ การจำหน่ายสินค้า และการจำหน่ายตั๋ว
แหล่งข้อมูลอื่น

เว็บไซต์ทางการ
ดัชชีมันโตวา

ดัชชีแห่งมานตัว (อังกฤษ: Duchy of Mantua) เป็นดัชชีแห่งจักรวรรดิโรมันอันศักดิ์สิทธิ์ ที่ปกครองโดยดยุกแห่งมานตัว ดัชชีแห่งมานตัวตั้งอยู่ในแคว้นลอมบาร์เดียในอิตาลีเหนือ
หลังจากการล่มสลายของจักรวรรดิโรมันแล้วมานตัวก็ถูกรุกรานโดยจักรวรรดิไบแซนไทน์, ลังโกบาร์ด และ แฟรงค์ ในคริสต์ศตวรรษที่ 11 มานตัวก็ตกไปเป็นของโบนิฟาเซแห่งคานอสสามาร์ควิสแห่งทัสเคนี ประมุขคนสุดท้ายของตระกูลคือมาทิลเด เคานเทสแห่งทัสเคนี (เสียชีวิต ค.ศ. 1115) ผู้ตามตำนานกล่าวว่าเป็นผู้สั่งให้สร้างโรทอนโดดิซานโลเรนโซ (ค.ศ. 1082) หลังจากการเสียชีวิตของมาทิลเด มานตัวก็กลายเป็นราชนครรัฐอิสระ และพยายามต่อต้านอำนาจของจักรวรรดิโรมันอันศักดิ์สิทธิ์ในระหว่างคริสต์ศตวรรษที่ 12 และ 13
ระหว่างที่เกิดความยุ่งเหยิงระหว่างรัฐกับสถาบันศาสนาพินามอนเต โบนาโคลซิก็ถือโอกาสยึดอำนาจในฐานะกัปตันของประชาชน (Captain General of the People) ในปี ค.ศ. 1273 ตระกูลโบนาโคลซิปกครองมานตัวต่อมาอีกร้อยปีและทำให้มานตัวรุ่งเรืองทั้งทางเศรษฐกิจและศิลปกรรม
ดอลบี แอทมอส

ดอลบี แอทโมส (อังกฤษ: Dolby Atmos) เป็นชื่อของระบบเสียงสำหรับโรงภาพยนตร์ระบบหนึ่งที่พัฒนาขึ้นโดยดอลบี แลบอราทอรี่ เปิดตัวอย่างเป็นทางการในเดือนเมษายน พ.ศ. 2555 โดยภาพยนตร์เรื่องนักรบสาวหัวใจมหากาฬ ของค่ายดิสนีย์ และพิกซาร์ ถือเป็นภาพยนตร์เรื่องแรกของโลกที่ใช้ระบบเสียงนี้ โดยออกฉายที่โรงภาพยนตร์ดอลบี เธียเตอร์ ในเขตฮอลลีวูด รัฐแคลิฟอร์เนีย สหรัฐอเมริกา ครั้งแรกในเดือนมิถุนายน พ.ศ. 2555 โดยได้รับเสียงตอบรับจากผู้ชมและผู้ให้บริการอย่างมาก จนมีการขอซื้อลิขสิทธิ์ไปติดตั้งอย่างล้นหลาม โดยใน พ.ศ. 2556 มีโรงภาพยนตร์ระบบเสียงดอลบี แอทโมสเปิดใหม่ในปีเดียวกว่า 300 โรงภาพยนตร์
ระบบเสียงดอลบี แอทโมส เป็นระบบเสียงที่พัฒนาต่อยอดจากความสำเร็จของระบบเสียงดอลบี เซอร์ราวนด์ 7.1 ที่ใช้อยู่ในโรงภาพยนตร์ทั่วๆ ไป แต่ในระบบดอลบี แอทโมส จะเน้นการจำลองสภาพเสียงจากสามแกนหลักคือ หน้า-หลัง ซ้าย-ขวา และด้านบน เพื่อให้เกิดสภาพเสียงโอบล้อมตัวผู้ชมแบบ 360 องศา อีกทั้งยังมีการประมวลผลด้านเสียงที่แยกจากกัน ซึ่งผู้สร้างภาพยนตร์จะต้องใช้ความคิดในการแยกสภาพเสียงให้แตกต่างจากระบบปกติ ว่าเสียงจุดนี้จะเกิดขึ้นจากลำโพงชุดไหนเป็นต้น
อุปกรณ์ชุดแรกของดอลบี แอทโมส มีชื่อเรียกว่า "ดอลบี แอทโมส ซีเนม่า โปรเซสเซอร์" (Dolby Atmos Cinema Processor) เป็นชุดอุปกรณ์ที่สามารถรับสัญญาณได้กว่า 128 แชนแนล และสามารถแยกสัญญาณเสียงออกไปหาตัวลำโพงได้มากที่สุดถึง 64 ตัวต่อหนึ่งโรงภาพยนตร์ อีกทั้งตัวลำโพงมีความสามารถในการแยกประมวลผลแบบอิสระจากกัน จึงทำให้การฟังเสียงจากภาพยนตร์มีความเหมือนอยู่ในเหตุการณ์จริงและสมบูรณ์แบบที่สุด อาทิ เสียงฝนตกจากเดิมที่มีเพียงเสียงรอบทิศทาง แต่ระบบเสียงดอลบี แอทโมส สามารถทำให้เกิดเสียงที่ตกลงมาจาก ฟ้าได้จริง หรือแม้กระทั่งฉากที่มีเฮลิคอปเตอร์ ก็สามารถได้ยินเสียงใบพัดและเครื่องกำลังบินอยู่เหนือศีรษะเราได้อย่างชัดเจน เป็นต้น
โรงภาพยนตร์ระบบเสียงดอลบี แอทโมสในประเทศไทย

สำหรับประเทศไทย ระบบเสียงดอลบี แอทโมสเริ่มเข้ามามีบทบาทในเดือนเมษายน พ.ศ. 2556 โดยเอสเอฟ ซีเนม่าเป็นโรงภาพยนตร์ค่ายแรกที่นำระบบเสียงนี้มาใช้ โดยติดตั้งอยู่ในโรงภาพยนตร์ที่ 12 ของโรงภาพยนตร์เอสเอฟ เวิลด์ ซีเนม่า เซ็นทรัลเวิลด์ เน้นฉายภาพยนตร์ฟอร์มยักษ์จากต่างประเทศในช่วงแรก ต่อมาเมเจอร์ ซีนีเพล็กซ์ก็ได้เริ่มเปิดโรงภาพยนตร์ระบบเสียงนี้เพิ่มในสาขาต่างๆ ของเมเจอร์ ซีนีเพล็กซ์ โดยเริ่มจากโรงภาพยนตร์พารากอน ซีนีเพล็กซ์ เป็นสาขาแรก ปัจจุบัน เอสเอฟ ซีเนม่า เป็นผู้ที่มีโรงภาพยนตร์ระบบเสียงดอลบี แอทโมส มากที่สุดในประเทศไทย จากการพัฒนาโรงภาพยนตร์ซิกมา ซีเนสเตเดียม โรงภาพยนตร์แบบพรีเมียมขนาดใหญ่เพื่อกลุ่มลูกค้าระดับกลาง-บนโดยเฉพาะ
ปัจจุบันโรงภาพยนตร์ระบบเสียงดอลบี แอทโมส มีสาขาที่เปิดให้บริการในประเทศไทยดังนี้
| ชื่อสาขา | โรงภาพยนตร์ | วันที่เริ่มเปิดทำการ | จังหวัดที่ตั้ง |
| --- | --- | --- | --- |
| เอสเอฟ เวิลด์ ซีเนม่า เซ็นทรัลเวิลด์ | Zigma CineStadium (12) | เมษายน พ.ศ. 2556 | กรุงเทพมหานคร |
| เมเจอร์ ซีนีเพล็กซ์ รัชโยธิน | 5 | มกราคม พ.ศ. 2557 | กรุงเทพมหานคร |
| เอสเอฟเอกซ์ ซีเนม่า เมญ่า เชียงใหม่ | Zigma CineStadium (2) | มกราคม พ.ศ. 2557 | เชียงใหม่ |
| เอ็มวีพี ทวีกิจ ซูเปอร์เซ็นเตอร์ บุรีรัมย์ | 4 | ธันวาคม พ.ศ. 2557 | บุรีรัมย์ |
| เอ็มพรีเว่ ซีเนคลับ เอ็มโพเรียม | 5 | 11 กุมภาพันธ์ พ.ศ. 2558 | กรุงเทพมหานคร |
| ควอเทียร์ ซีเนอาร์ต เอ็มควอเทียร์ | 6 | 1 เมษายน พ.ศ. 2558 | กรุงเทพมหานคร |
| เอสเอฟเอ็กซ์ ซีเนม่า เดอะคริสตัล เอกมัย-รามอินทรา | Zigma CineStadium (2) | 29 มกราคม พ.ศ. 2559 | กรุงเทพมหานคร |
| เอสเอฟเอ็กซ์ ซีเนม่า เซ็นทรัล ลาดพร้าว | Zigma CineStadium (8) | 29 มีนาคม พ.ศ. 2561 | กรุงเทพมหานคร |
| เอสเอฟเอ็กซ์ ซีเนม่า เซ็นทรัล พระราม 9 | Zigma CineStadium (4) | 19 กรกฎาคม พ.ศ. 2561 | กรุงเทพมหานคร |
| ไอคอน ซีเนคอนิค ไอคอนสยาม | 7 | 5 ธันวาคม พ.ศ. 2561 | กรุงเทพมหานคร |
| เอสเอฟเอ็กซ์ ซีเนม่า เดอะมอลล์ ไลฟ์สโตร์ งามวงศ์วาน | Zigma CineStadium (10) | 2 กรกฎาคม พ.ศ. 2562 | นนทบุรี |
| เอสเอฟ ซีเนม่า เทอร์มินอล 21 พระราม 3 | Zigma CineStadium (1) | 20 ตุลาคม พ.ศ. 2565 | กรุงเทพมหานคร |
| เอสเอฟ ซีเนม่า เอ็มบีเค เซ็นเตอร์ | Zigma CineStadium (3) | 13 ตุลาคม พ.ศ. 2566 | กรุงเทพมหานคร |
| เอสเอฟ ซีเนม่า เซ็นทรัล นครสวรรค์ | Zigma CineStadium (3) | 31 มกราคม พ.ศ. 2567 | นครสวรรค์ |
| เมกา ซีนีเพล็กซ์ เซ็นทรัล เมกาบางนา | LG Miraclass LED Cinema (6) | 8 มีนาคม พ.ศ. 2567 | สมุทรปราการ |
| เอสเอฟ ซีเนม่า แพชชั่น ระยอง | Zigma CineStadium (5) | 27 มีนาคม พ.ศ. 2567 | ระยอง |
| เอสเอฟ ซีเนม่า เซ็นทรัล ขอนแก่น | Zigma CineStadium (8) | 28 มิถุนายน พ.ศ. 2567 | ขอนแก่น |

ส่วนตัวภาพยนตร์ในช่วงหลังเปิดตัวอย่างเป็นทางการในประเทศไทย ภาพยนตร์ที่เข้าฉายในระบบนี้ล้วนเป็นภาพยนตร์ฟอร์มยักษ์จากต่างประเทศทั้งหมด แต่สำหรับภาพยนตร์เรื่องตำนานสมเด็จพระนเรศวรมหาราช ภาค ๕ ยุทธหัตถีถือว่าเป็นภาพยนตร์ไทยเรื่องแรกที่ใช้ระบบเสียงนี้ โดยออกฉายในกรุงเทพมหานครตั้งแต่วันที่ 29 พฤษภาคม - 5 มิถุนายน พ.ศ. 2557 และหลังจากนั้นก็เริ่มมีภาพยนตร์ไทยเข้าฉายในระบบนี้มากขึ้น นั่นก็คือเรื่อง ฝากไว้..ในกายเธอที่ฉายในกรุงเทพมหานคร และเรื่อง ตำนานสมเด็จพระนเรศวรมหาราช ภาค ๖ อวสานหงสาที่ออกฉายในระบบดอลบี แอทโมสทั่วประเทศที่มีโรงภาพยนตร์ตั้งอยู่ (กรุงเทพฯ เชียงใหม่ และบุรีรัมย์)
แหล่งข้อมูลอื่น

เว็บไซต์ของดอลบี แอทโมส เก็บถาวร 2014-03-27 ที่ เวย์แบ็กแมชชีน (ภาษาอังกฤษ)
เว็บไซต์ของเอสเอฟ ซีเนม่า (ระบบฉาย)
เว็บไซต์ของเมเจอร์ ซีนีเพล็กซ์ เก็บถาวร 2022-12-07 ที่ เวย์แบ็กแมชชีน (ดอลบี แอสโมส)
ดรามา (อีพี)

ดรามา (อังกฤษ: Drama) เป็นอีพีที่สี่โดยเกิร์ลกรุปชาวเกาหลีใต้เอสปา วางจำหน่ายโดยเอสเอ็มเอนเตอร์เทนเมนต์ ในวันที่ 10 พฤศจิกายน ค.ศ.  2023 และมีเพลงหกเพลงรวมถึงซิงเกิลนำในชื่อเดียวกัน
เบื้องหลังและการวางจำหน่าย

ในเดือนกุมภาพันธ์ ค.ศ. 2023 วงได้แสดงเพลงที่ยังไม่ได้เผยแพร่ในตอนนั้น "Hot Air Balloon", "YOLO", และ "Don't Blink" ในคอนเสิร์ตครั้งแรกซิงก์: ไฮเปอร์ไลน์ เมื่อวันที่ 10 ตุลาคม เอสเอ็มเอนเตอร์เทนเมนต์ประกาศว่ากลุ่มจะปล่อยอีพีที่สี่ในชื่อดรามาในวันที่ 10 พฤศจิกายน และยังมีการเผยแพร่วิดีโอทีเซอร์แนะนำในวันเดียวกัน หกวันต่อมาตารางการโปรโมตได้รับการปล่อยตัว ในวันที่ 30 ตุลาคม วิดีโอทีเซอร์ mood sample ได้เผยแพร่ วันที่ 3 พฤศจิกายน เมดเลย์ไฮไลต์ได้รับการเผยแพร่ และในวันที่ 6 พฤศจิกายน วิดีโอทีเซอร์ที่ได้รับแรงบันดาลใจจากแนวคิดของละครโทรทัศน์ได้รับการเผยแพร่เริ่มจาก วินเทอร์ และ จีเซล พร้อมทีเซอร์ของ คารีนา และ หนิงหนิง ในวันรุ่งขึ้น ในวันที่ 9 พฤศจิกาย ทีเซอร์มิวสิกวิดีโอ "ดรามา" ได้รับการเผยแพร่ อีพีได้เผยแพร่ควบคู่ไปกับมิวสิกวิดีโอ "ดรามา" เมื่อวันที่ 10 พฤศจิกายน
ประสิทธิภาพเชิงพาณิชย์

ดรามา เปิดตัวที่อันดับ 3 บน เซอร์เคิลอัลบั้มชาร์ต ของเกาหลีใต้ในชาร์ตฉบับวันที่ 19–25 พฤศจิกายน ค.ศ.  2023 ในญี่ปุ่น อัลบั้มเปิดตัวที่อันดับ 27 บน บิลบอร์ดเจแปนฮอตอัลบั้ม ในชาร์ตฉบับวันที่ 15 พฤศจิกายน ค.ศ.  2023 ในชาร์ตส่วนประกอบอัลบั้มเปิดตัวที่อันดับ 11 ใน Top Download Albums บนชาร์ต ออริคอน อัลบั้มเปิดตัวที่อันดับ 11 ใน Albums Chart และอันดับที่ 10 ใน Combined Albums Chart ในชาร์ตฉบับวันที่ 27 พฤศจิกายน ค.ศ.  2023
ในสหรัฐอเมริกาดรามาเปิดตัวที่อันดับ 33 บน บิลบอร์ด 200 และอันดับที่ 2 ใน บิลบอร์ดเวิลด์อัลบั้ม ในชาร์ตฉบับวันที่ 25 พฤศจิกายน ค.ศ.  2023 ในสหราชอาณาจักร อัลบั้ม เปิดตัวที่อันดับ 10 ในชาร์ต UK Album Downloads Chart ของ โอซีซี อันดับ 33 จากยอดขายอัลบั้มในสหราชอาณาจักร และอันดับ 45 ในชาร์ตฉบับวันที่ 17–23 พฤศจิกายน ค.ศ.  2023 ในออสเตรเลีย อัลบั้มเปิดตัวที่อันดับ 4 บน เออาร์ไอเอ Top 20 Hitseekers Albums Chart ในชาร์ตฉบับวันที่ 20 พฤศจิกายน ค.ศ.  2023 ในฝรั่งเศส อัลบั้มเปิดตัวที่อันดับ 30 บน SNEPTop Albums ในชาร์ตฉบับวันที่ 17 พฤศจิกายน ค.ศ.  2023 ในฮังการี อัลบั้มเปิดตัวที่อันดับ 19 ในชาร์ต MAHASZTop Albums 40 ในชาร์ตฉบับวันที่ 10–16 พฤศจิกายน ค.ศ. 2023 ในโปแลนด์ อัลบั้มเปิดตัวที่อันดับ 28 บนชาร์ต ZPAV ของ OLiS ในชาร์ตฉบับวันที่ 10–16 พฤศจิกายน ค.ศ. 2023 ในสกอตแลนด์ อัลบั้มเปิดตัวที่อันดับ 43 บน Scottish Albums Chart ของ โอซีซี ในชาร์ตฉบับวันที่ 17–23 พฤศจิกายน ค.ศ. 2023 ในสเปน อัลบั้มเปิดตัวที่อันดับ 79 บน PROMUSICAETop 100 Albums ในชาร์ตฉบับวันที่ 10–16 พฤศจิกายน ค.ศ.  2023
การโปรโมต

ก่อนเปิดตัวอัลบั้มดรามาในวันที่ 10 พฤศจิกายน ค.ศ.  2023 เอสปาได้จัดงานแสดงสดในชื่อ "Aespa Drama Countdown Live" ผ่านช่องทางยูทูบ, ติ๊กต็อก, วีเวิร์ส, และ Idol Plus เพื่อแนะนำอัลบั้มและสื่อสารกับแฟน ๆ ของพวกเธอ นอกจากนี้กลุ่มยังได้เปิดตัวป๊อปอัพสโตร์ในชื่อ "Aespa Week? Drama City?" ในโซล ประเทศเกาหลีใต้ ตั้งแต่วันที่ 10 ถึง 26 พฤศจิกายนเพื่อ "รำลึกถึงการเปิดตัวอัลบั้ม"
รายชื่อเพลง

| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "ดรามา" | Bang Hye-hyun (JamFactory) Ellie Suh (153/Joombas) | No Identity Waker (153/Joombas) Ejae Charlotte Wilson | No Identity | 3:35 |
| 2. | "Trick or Trick" | Kim Min-ji (JamFactory) | Kristin Langsrud August Dagestad Johanne Lid Stian Nyhammer Olsen | Stian Nyhammer Olsen | 2:55 |
| 3. | "Don't Blink" | Hwang Yu-bin (VeryGoods) | Dillon Deskin Tima Dee Deanna Villarreal | Dillon Deskin | 2:49 |
| 4. | "Hot Air Balloon" | Jo Yoon-kyung | Moa "Cazzi Opeia" Carlebecker Ellen Berg Alysa Nermin Harambasic Stian Nyhammer Olsen | Stian Nyhammer Olsen Alysa | 3:19 |
| 5. | "YOLO" | Na Yun-jeong (Lalala Studio) | Albi Albertsson (Clarity-X) Anna Timgren | Albi Albertsson (Clarity-X) | 3:09 |
| 6. | "You" | Lee O-neul | Jake K (Artiffect) Maria Marcus MCK (Artiffect) St_Knox (Artiffect) Louise Frick Sveen | Jake K (Artiffect) MCK (Artiffect) St_Knox (Artiffect) | 3:23 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 19:11 |
| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 7. | "เบตเตอร์ทิงส์" | เลอรอย แคลมปิตต์ ราเชล คีน | เลอรอย แคลมปิตต์ ราเชล คีน | เลอรอย ราเชล คีน | 3:23 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 22:34 |
ชาร์ต > ชาร์ตประจำสัปดาห์

| ชาร์ต (2023) | ตำแหน่ง สูงสุด |
| --- | --- |
Australian Hitseekers Albums (ARIA): 4
Croatian International Albums (HDU): 5
French Albums (SNEP): 30
Hungarian Albums (MAHASZ): 19
Japanese Albums (Oricon): 5
Japanese Combined Albums (Oricon): 5
Japanese Hot Albums (Billboard Japan): 5
Polish Albums (ZPAV): 28
Portuguese Albums (AFP): 5
South Korean Albums (Circle): 3
Scottish Albums (OCC): 43
Spanish Albums (PROMUSICAE): 79
UK Album Downloads (OCC): 10
UK Albums Sales (OCC): 33
UK Physical Albums (OCC): 45
US Billboard 200: 33
US World Albums (Billboard): 2
ชาร์ต > ชาร์ตประจำเดือน

| ชาร์ต (2023) | ตำแหน่ง |
| --- | --- |
Japanese Albums (Oricon): 19
South Korean Albums (Circle): 5
ชาร์ต > ชาร์ตสิ้นปี

| ชาร์ต (2023) | ตำแหน่ง |
| --- | --- |
South Korean Albums (Circle): 30
ยอดขายและการรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| South Korea (KMCA) | Million | 1,000,000^ |
สรุป
| Worldwide (IFPI) | — | 1,500,000 |
 ^ตัวเลขการจัดส่งขึ้นอยู่กับการรับรองเพียงอย่างเดียว
ประวัติการวางจำหน่าย

| ภูมิภาค | วันที่ | รูปแบบ | สังกัด |
| --- | --- | --- | --- |
| เกาหลีใต้ | 10 พฤศจิกายน 2023 | ซีดี | เอสเอ็ม กาเกา วอร์เนอร์ |
| ต่าง ๆ | 10 พฤศจิกายน 2023 | ดิจิทัลดาวน์โหลด สตรีมมิง | เอสเอ็ม กาเกา วอร์เนอร์ |
ดักลาส แม็กคอนเนล

| ดักลาส ฟิตซ์เจอรัลด์ แม็กคอนเนล |
| --- | --- |
เกิด: 9 มิถุนายน พ.ศ. 2436 ดาร์บิเชอร์
เสียชีวิต: 7 กุมภาพันธ์ พ.ศ. 2504 (67 ปี) ประเทศสกอตแลนด์
มีชื่อเสียงจาก: ทหารยศพลตรี
คู่สมรส: รูธ เจนเน็ต บล็อฟเฟลด
บุตร: ไดอานา ดัชเชสแห่งเวลลิงตัน
บิดามารดา: วิลเลียม แม็กคอนเนล ฟรอเรนซ์ เอ็มมา
ดักลาส แม็กคอนเนล (อังกฤษ: Douglas McConnel) เกิดเมื่อวันที่ 9 มิถุนายน 2436 ณ ดาร์บิเชอร์ ประเทศอังกฤษ เป็นบุตรชายของ วิลเลียม แม็กคอนเนล และ ฟรอเรนซ์ เอ็มมา บิดาของเขาทำงานเป็นเจ้าหน้าที่ในกองทัพเรือ เขามีพี่ชายฝาแฝดชื่อ จอร์จ มิลล์ แม็กคอนเนล ซึ่งพี่ชายเขาเสียชีวิตลงเมื่อปี 2451 เขาได้รับการศึกษาที่ วิทยาลัยวินเชสเตอร์ และเขาได้เล่นกีฬาฟุตบอลเมื่อปี 2453
เมื่อเขาจบออกมาจากมหาวิทยาลัยแล้ว เขาได้สอบเข้าหน่วยทหารปืนใหญ่แห่งกองทัพอังกฤษได้ 2 ปี ประดับยศร้อยตรี เขาทำหน้าที่ในสงครามโลกครั้งที่สอง ใน ปาเลสไตน์ ได้รับมอบหมายให้ปราบปรามขการประท้วงอาหรับ และ จอร์แดน ในปี 2484 ต่อมาเขาได้คุมกองกำลังทหารอังกฤษในปาเลสไตน์ และ จอร์แดน ใน เดือนกรกฏาคม 2483 จนกระทั่งได้รับยศทางทหารที่ พลตรี ก่อนจะเกษียณในปี 2490
ครอบครัว

ดักลาส แม็กคอนเนล สมรสกับ รูธ เจนเน็ต บล็อฟเฟลด มีธิดา 1 คน คือ ไดอานา ดัชเชสแห่งเวลลิงตัน
ดักลาส เฮก เอิร์ลเฮกที่ 1

| ดักลาส เฮก เอิร์ลเฮกที่ 1 |
| --- | --- |

ชื่อเล่น: "เจ้าแห่งทุ่ง" "คนขายเนื้อแห่งซอม"  คนขายเนื้อเฮก
เกิด: 19 มิถุนายน พ.ศ. 2404 เอดินบะระ, สกอตแลนด์
เสียชีวิต: 29 มกราคม พ.ศ. 2471 (66 ปี) ลอนดอน, อังกฤษ
รับใช้: สหราชอาณาจักร
แผนก/สังกัด: กองทัพบกสหราชอาณาจักร
ประจำการ: 1884–1920
ชั้นยศ: จอมพล
การยุทธ์: สงครามบูร์ครั้งที่สอง สงครามโลกครั้งที่หนึ่ง
จอมพล ดักลาส เฮก เอิร์ลเฮกที่ 1 (อังกฤษ: Douglas Haig, 1st Earl Haig;19 มิถุนายน พ.ศ. 2404 – 29 มกราคม พ.ศ. 2471) เป็นเจ้าหน้าที่อาวุโสของกองทัพอังกฤษในช่วงสงครามโลกครั้งที่หนึ่ง เขาได้บัญชาการกองกำลังรบนอกประเทศบริติช (BEF) บนแนวรบด้านตะวันตกตั้งแต่ปลายปี พ.ศ. 2458 จนกระทั่งสิ้นสุดสงคราม เขาเป็นผู้บัญชาการในระหว่างยุทธการที่แม่น้ำซอม ยุทธการที่อารัส ยุทธการที่พาสเชนเดล การรุกฤดูใบไม้ผลิ การรุกร้อยวัน และยังเป็นที่รู้จักจากการเป็นผู้นำกองทัพอังกฤษไปสู่ความสูญเสียอย่างหนักในระดับหายนะที่แม่น้ำซอม
เครื่องราชอิสริยาภรณ์

พ.ศ. 2461 –  เครื่องราชอิสริยาภรณ์อันมีศักดิ์รามาธิบดี ชั้นที่ 1 เสนางคะบดี (ส.ร.)
ดอลเมน

"ดอลเมนพูลนาบรอน" ในไอร์แลนด์
“Dólmen da Aboboreira” ใน โปรตุเกส
ดอลเมน (อังกฤษ: dolmen, Welsh: anta, Hünengrab, Hunebed, Goindol และ portal dolmen) เป็นที่เก็บศพก่อนประวัติศาสตร์ (megalithic tomb) ชนิดหนึ่งที่มีลักษณะเป็นห้องเดียว ที่มักจะสร้างด้วยการตั้งหินสามก้อนหรือกว่านั้นรองรับแผ่นหินแบบที่ตั้งตามแนวราบเหมือนโต๊ะ ดอลเมนสร้างกันมาตั้งแต่สมัยยุคหินใหม่ราว 4000 ถึง 3000 ก่อนคริสต์ศักราช และมักจะคลุมด้วยดินหรือกรวดจนมีลักษณะเป็นเนินทิวมิวลัส (Tumulus) เมื่อเวลาผ่านไปดินหรือหินก็หลุดร่วงหรือกร่อนไปทำให้เหลือแต่โครงสร้างที่เป็นหินที่ยังคงตั้งอยู่
ดูเพิ่ม

ที่เก็บศพ
ดอลเมนแห่งกัวดัลเปรัล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดอลเมน
Megaliths, Menhirs and Dolmens in Europe เก็บถาวร 2008-12-18 ที่ เวย์แบ็กแมชชีน
Dolmens of Dorset[ลิงก์เสีย]
Some monuments with QTVR panoramic views in Archeologia Sarda
Dolmens, Menhirs & Stones-Circles in the South of France in French and English
Pictures of Hunebedden in the Netherlands (ดัตช์)
Poulnabrone Dolmen in the Burren, County Clare, Ireland
Dolmen (Goindol) sites in KoreaPDF on UNESCO's World Heritage List.
Dolmen Pictures เก็บถาวร 2018-08-07 ที่ เวย์แบ็กแมชชีน by Robert Triest.
Russian Megaliths เก็บถาวร 2008-06-01 ที่ เวย์แบ็กแมชชีน
Jersey Heritage Trust เก็บถาวร 2008-01-16 ที่ เวย์แบ็กแมชชีน
Legananny Dolmen, Ireland เก็บถาวร 2008-05-17 ที่ เวย์แบ็กแมชชีน
World heritage site of dolmen in Korea เก็บถาวร 2007-03-24 ที่ เวย์แบ็กแมชชีน
The Megalithic Portal and Megalith Map
ดัชนีสี

ในวิชาดาราศาสตร์ ดัชนีสี (อังกฤษ: color index) คือนิพจน์ตัวเลขอย่างง่ายที่อธิบายถึงสีของวัตถุ ซึ่งสำหรับกรณีของดาวฤกษ์แล้วจะมีความหมายถึงอุณหภูมิของมัน ในการวัดค่าดัชนี จะต้องสังเกตค่าระดับความสว่างของวัตถุอย่างต่อเนื่องผ่านตัวกรองสองชุดที่แตกต่างกัน เช่น U กับ B หรือ B กับ V โดยที่ U เป็นตัวกรองที่ไวต่อรังสีอัลตราไวโอเลต B ไวต่อแสงสีน้ำเงิน และ V ไวต่อแสงที่ตามองเห็น (สีเขียว-เหลือง) ระบบการอ่านค่าผ่านตัวกรองเหล่านี้เรียกว่า Photometric system ค่าความแตกต่างของระดับความสว่างที่วัดผ่านตัวกรองเหล่านี้ จะเรียกว่า ดัชนีสี U-B หรือ ดัชนีสี B-V ตามลำดับ ค่าดัชนีที่น้อยกว่าจะหมายถึงวัตถุนั้นเป็นสีน้ำเงินมากกว่า (คือร้อนกว่า) ตรงกันข้าม ถ้าดัชนีสีมีค่ามาก หมายถึงวัตถุเป็นสีแดงมาก (คือเย็นกว่า) ค่าดัชนีนี้เป็นสเกลความสว่างแบบลอกการิทึม วัตถุที่สว่างมากจะมีค่าแมกนิจูดน้อยกว่าวัตถุที่ซีดทึม  (ยิ่งติดลบมากยิ่งสว่างมาก) ตัวอย่างเช่น ดวงอาทิตย์สีเหลืองของเรามีค่าดัชนี B-V เท่ากับ 0.656±0.005 ขณะที่ดาวไรเจลสีน้ำเงินมีค่าดัชนี B-V เท่ากับ -0.03 (เพราะระดับความสว่าง B เท่ากับ 0.09 และระดับความสว่าง V เท่ากับ 0.12 ดังนั้น B-V=-0.03)
ดักลาส ซี-47 สกายเทรน

| ดักลาส ซี-47 สกายเทรน |
| --- | --- |
   ดักลาส ซี-47
ข้อมูลทั่วไป
บทบาท: เครื่องบินขนส่งทางทหาร
ชาติกำเนิด: สหรัฐ
บริษัทผู้ผลิต: บริษัท ดักลาสแอร์คราฟต์
ผู้ออกแบบ:  ดักลาสแอร์คราฟต์ 
สถานะ: ในประจำการในโคลัมเบีย, เอลซัลวาดอร์ และแอฟริกาใต้
ผู้ใช้งานหลัก: กองทัพอากาศทหารบกสหรัฐ   กองทัพอากาศสหราชอาณาจักร  กองทัพเรือสหรัฐ   กองทัพอากาศแคนาดา
จำนวนที่ผลิต: 10,174 ลำ
ประวัติ
เที่ยวบินแรก: 23 ธันวาคม พ.ศ. 2484
พัฒนาจาก: ดักลาส ดีซี-3
สายการผลิต: ดักลาส เอ็กซ์ซีจี-17   ดักลาส เอซี-47 สปู๊กกี้
ดักลาส ซี-47 สกายเทรน (อังกฤษ: C-47 Skytrain) ซี-47 สกายเทรน เป็นรุ่นที่ได้รับการพัฒนามาจาก ดีซี-3 เป็นเครื่องบินที่ใช้งานทางทหาร และทำสถิติสร้างมากที่สุดลำหนึ่งของโลกกว่า 10,926 เครื่อง และเป็นเครื่องบินที่ใช้งานนานมากที่สุดเป็นที่รู้จักกันมากที่สุดแบบหนึ่งของโลก เครื่องต้นแบบ ซี-47 บินเป็นครั้งแรกเมื่อวันที่ 17 ธันวาคม ค.ศ. 1935
รายละเอียด ซี-47 สกายเทรน

ผู้สร้าง บริษัทดักลาส แอร์คราฟท์ (ก่อนร่วมกับบริษัทแมคดอนเนลล์ในภายหลัง และกลายมาเป็นบริษัทแมคดอนเนลล์ ดักลาส) (สหรัฐอเมริกา)
ประเภท ลำเลียงทหารพรัอมอาวุธ 28 คน
โดยสาร อัตราผู้โดยสารสูงสุด 36 ที่นั่ง เจ้าหน้าที่ 3 นาย
เครื่องยนต์ ลูกสูบแพรทท์ แอนด์วิทนีย์ อาร์-1830-92 กำลัง 1,200 แรงม้า 2 เครื่อง
กางปีก 28.9 เมตร
ยาว 19.63 เมตร
สูง 5.2 เมตร
พื้นที่ปีก 91.7 ตารางเมตร
น้ำหนักเปล่า 8,030 กิโลกรัม
น้ำหนักบรรทุกสูงสุด 3,000 กิโลกรัม
น้ำหนักวิ่งขึ้นสูงสุด 14,080 กิโลกรัม
อัตราเร็วสูงสุด 346 กิโลเมตร/ชั่วโมง
อัตราเร็วเดินทาง 296 กิโลเมตร/ชั่วโมง
อัตราไต่ 5.4 เมตร/วินาที
เพดานบิน 7,350 เมตร
พิสัยบิน 563 กิโลเมตร เมื่อมีภารกรรมบรรทุกสูงสุด
2,430 กิโลเมตร เมื่อบรรทุกเชื้อเพลิงเต็มที่
ดัค

| ดัค |
| --- | --- |

ค่างห้าสี (P. nemaeus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
วงศ์ย่อย:: Colobinae
สกุล:: Pygathrix É. Geoffroy, 1812

ชนิดต้นแบบ
Simia nemaeus Linnaeus, 1771
ชนิด
 Pygathrix nemaeus   Pygathrix nigripes   Pygathrix cinerea
ชื่อพ้อง
 Daunus Gray, 1821
ดัค (อังกฤษ: Douc, Douc langur; เป็นภาษาเวียดนามหมายถึง "ลิง") เป็นสกุลของสัตว์เลี้ยงลูกด้วยนมในอันดับวานรสกุลหนึ่ง ใช้ชื่อสกุลว่า  Pygathrix อยู่ในวงศ์ลิงโลกเก่า (Cercopithecidae)
จัดเป็นค่างจำพวกหนึ่ง ที่มีสีสันตามลำตัวสวยงาม โดยเฉพาะหน้าแข้งที่เป็นสีแดงเข้ม พบกระจายพันธุ์ในป่าดิบพรมแดนระหว่างประเทศลาวและเวียดนาม หางมีความยาว มีพฤติกรรมกินใบไม้และดอกไม้เป็นอาหารหลักได้หลากหลายถึง 450 ชนิด และพบได้ในพื้นที่สูงกว่าระดับน้ำทะเลถึง 200-1,400 เมตร
แบ่งออกได้เป็น 3 ชนิด โดยจำแนกตามลักษณะสีขนที่แตกต่างออกไป (ในข้อมูลบางแหล่งจัดให้มีมากถึง 5 ชนิด แต่ปัจจุบันถูกจัดให้อยู่ในสกุล Rhinopithecus และในข้อมูลเก่าจัดให้มีเพียงชนิดเดียวแต่แบ่งเป็นชนิดย่อยของกันและกัน ) ได้แก่
ค่างห้าสี (Pygathrix nemaeus)
ค่างสามสี (Pygathrix nigripes)
ค่างสี่สี (Pygathrix cinerea)
แหล่งข้อมูลอื่น

ข้อมูลที่เกี่ยวข้องกับ Pygathrix ที่วิกิสปีชีส์
ดังคัน เจมส์

| ดังคัน เจมส์ |
| --- | --- |
ดังคัน เจมส์ ใน พ.ศ. 2554
ข้อมูลพื้นฐาน
เกิด: 07 เมษายน พ.ศ. 2521 (46 ปี)
แนวเพลง: ป็อปร็อก, อาร์แอนด์บี
อาชีพ: นักร้อง, นักแต่งเพลง, นักแสดง
ช่วงปี: 2543–ปัจจุบัน
ค่ายเพลง: Innocent (2543–2550)
นักดนตรี
ดังคัน เจมส์ (อังกฤษ: Duncan James; เกิด 7 เมษายน พ.ศ. 2521) เป็นนักร้อง นักแสดง และผู้จัดรายการโทรทัศน์ชาวอังกฤษ เขากลายเป็นที่รู้จักอย่างกว้างขวางใน พ.ศ. 2544 ในฐานะสมาชิกวงบอยแบนด์บลู และต่อมารับบท ไรอัน ไนต์ ในละครโทรทัศน์ของอังกฤษเรื่อง ฮอลลีโอกส์
แหล่งข้อมูลอื่น

ดังคัน เจมส์ ที่อินเทอร์เน็ตมูวีเดตาเบส
| ด ค กบลู |
| --- | --- |
 แอนโทนี คอสตา  ดันแคน เจมส์  ลี ไรอัน  ไซมอน เว็บบ์ 
สตูดิโออัลบั้ม:  All Rise  One Love  Guilty  Roulette  Colours 
อัลบั้มรวม:  The Remixes  Best of Blue  4Ever Blue  The Platinum Collection  The Collection  Ultimate Blue 
ซิงเกิล:  "All Rise"  "Too Close"  "If You Come Back"  "Fly By II"  "One Love"  "Sorry Seems to Be the Hardest Word"  "U Make Me Wanna"  "Guilty"  "Signed, Sealed, Delivered I'm Yours"  "Breathe Easy"  "Bubblin'"  "Curtain Falls"  "Get Down on It"  "Only Words I Know"  "I Can"  "Hurt Lovers"  "Without You" 
ซิงเกิ้ลอื่นๆ:  "I Wish It Could Be Christmas Everyday" 
ทัวร์:  The Big Reunion  Roulette Tour 
เกี่ยวข้อง:  ผลงานเพลง  Eurovision: Your Country Needs Blue
ดักลาส ดีซี-8

| ดักลาส ดีซี-8 |
| --- | --- |
   ดักลาส ดีซี-8 ของเจแปนแอร์ไลน์
ข้อมูลทั่วไป
บทบาท: อากาศยานลำตัวแคบ
ชาติกำเนิด: สหรัฐอเมริกา
บริษัทผู้ผลิต: ดักลาส แอร์คราฟท์ คอมปะนี (พ.ศ. 2501-2510)   แมคดอนเนลล์ ดักลาส (พ.ศ. 2510-2515)
สถานะ: ในประจำการอย่างจำกัดแบบเครื่องบินขนส่งสินค้า
ผู้ใช้งานหลัก: ยูไนเต็ดแอร์ไลน์ (อดีต)   ยูพีเอส แอร์ไลน์ (อดีต)  เดลตาแอร์ไลน์ (อดีต)   ทรานส์ แอร์ คาร์โก้ เซอร์วิส
จำนวนที่ผลิต: 556 ลำ
ประวัติ
สร้างเมื่อ: พ.ศ. 2501-2515
เริ่มใช้งาน: 18 กันยายน พ.ศ. 2502   โดยเดลตาแอร์ไลน์ และ ยูไนเต็ดแอร์ไลน์
เที่ยวบินแรก: 30 พฤษภาคม พ.ศ. 2501
ดักลาส ดีซี-8 (อังกฤษ: Douglas DC-8)  เป็นเครื่องบินเจ็ทโดยสารแบบแรกของบริษัทดักลาส และ เป็นคู่แข่งกับโบอิง 707 ดีซี-8 บินครั้งแรกในวันที่ 30 มกราคม ค.ศ. 1958 และ เริ่มรับผู้โดยสารเป็นครั้งแรกเมื่อวันที่ 18 กันยายน ค.ศ. 1959 และมีการผลิตทั้งสิ้น 556 เครื่อง
รายละเอียด ดีซี-8

ข้อมูลจำเพาะ
ผู้สร้าง บริษัท ดักลาส (สหรัฐอเมริกา)
ประเภท เจ็ทโดยสารพิสัยบินไกล เจ้าหน้าที่ 3-5 นาย อัตราผู้โดยสารสูงสุด 179 ที่นั่ง (ดีซี-8-50) และ 259 ที่นั่ง (ดีซี-8-63)
เครื่องยนต์ เทอร์โบแฟน แพรทท์ แอนด์ วิทนีย์ เจที 3 ดี-1 แรงขับ 7,945 กิโลกรัม
หรือ เจที 3 ดี-3 แรงขับ 8,172 กิโลกรัม จำนวน 4 เครื่อง (ดีซี-8-50)
เทอร์โบแฟน แพรทท์ แอนด์ วิทนีย์ เจที 3 ดี-7 แรงขับ 8,618 กิโลกรัม 4 เครื่อง (ดีซี-8-63)
กางปีก 43.41 เมตร (ดีซี-8-50)
45.26 เมตร (ดีซี-8-63)
ยาว 45.87 เมตร (ดีซี-8-50)
57.12 เมตร (ดีซี-8-63)
สูง 12.91 เมตร
พื้นที่ปีก 266.5 ตารางเมตร (ดีซี-8-50)
271.9 ตารางเมตร (ดีซี-8-63)
น้ำหนักเปล่า 60,020 กิโลกรัม (ดีซี-8-50)
69,739 กิโลกรัม (ดีซี-8-63)
น้ำหนักบรรทุกสูงสุด 21,092 กิโลกรัม (ดีซี-8-50)
30,719 กิโลกรัม (ดีซี-8-63)
น้ำหนักวิ่งขึ้นสูงสุด 147,415 กิโลกรัม (ดีซี-8-50)
158,760 กิโลกรัม (ดีซี-8-63)
อัตราเร็วเดินทาง 933 กิโลเมตร/ชั่วโมง (ดีซี-8-50)
อัตราเร็วเดินทางประหยัด 842 กิโลเมตร/ชั่วโมง (ดีซี-8-63)
พิสัยบินเมื่อบรรทุกสูงสุด 9,950 กิโลเมตร (ดีซี-8-50)
7,240 กิโลเมตร (ดีซี-8-63)
ดอนนี เนียเตส

| ดอนนี เนียเตส |
| --- | --- |
เกิด: ดอนนี ลิบูน เนียเตส (Donnie Liboon Nietes) 13 พฤษภาคม พ.ศ. 2525 (42 ปี)
ดอนนี เนียเตส (อังกฤษ: Donnie Nietes) นักมวยสากลชาวฟิลิปปินส์ เกิดเมื่อ 13 พฤษภาคม พ.ศ. 2525 ที่เมืองมูร์เซีย จังหวัดบาโกโลด ถือเป็นนักมวยสากลชาวฟิลิปปินส์ที่ครองตำแหน่งแชมป์โลกด้วยระยะเวลายาวนานที่สุด คือ 8 ปี 11 เดือน   และเป็นนักมวยชาวฟิลิปปินส์คนที่ 3 ที่ได้แชมป์โลกมากถึง 4 รุ่น ต่อจากแมนนี่ ปาเกียว และโนนิโต โดแนร์